**Innlandet:**

**Hver grunn til å la være er en grunn til å delta**

For mange av oss er det så selvfølgelig at alle mennesker er like mye verdt og har lik rett til å være den de er, at vi helt glemmer å si det høyt. Men når vi har episoder der homofile blir slått på <Dirty Nelly på Hamar>, eller <9. klassingen på Brummundal ungdomsskole> kalles jævla homo når han misser på fotballbanen, eller når lokalavisa vår trykker homofiendtlige innlegg, så er det uendelig viktig å for de av oss som frykter det verste å vite at resten av folkene her på <Innlandet> står sammen med oss. Det kan vi ikke vite med mindre det blir sagt høyt.

Denne våren har vi i FRI samlet inn historier fra hele landet fra folk som av ulike grunner ikke føler de kan delta på pride-markeringer. Det er mange folk som lever et helt liv i frykt uten å kunne fortelle sine nærmeste hvem de er. Flere av de som har kontakta oss bor her på <innlandet>. En 57 år gammel kvinne forteller:

<”Jeg har levd alene i mange år, og ingen i min omgangskrets vet at jeg er lesbisk. Alle sier jeg er en slik ærlig og til tider modig person, men det stemmer jo ikke. Det plager meg, for det betyr at ingen egentlig kjenner meg. Av frykt for å bli avvist, tør jeg ikke si hvem jeg er”>

Hva om denne kvinnen er naboen din? Søstera di? Eller hun som pakker varene på nærbuttiken? Har du fortalt henne at du står på hennes side? At hun kan være hele seg og fortsatt få høre til?

De av oss som vokser opp i et lokalsamfunn der det vitses om homofile, der skolegårdene er fylt med skjellsord om oss eller der bestefar slår av TV’n når to menn kysser, blir redd for at det er holdninger som deles av flere. Mennesker som føler seg aleine frykter alltid det verste. Derfor må vi sørge for at de ikke trenger å lure, men at de vet at de blir tatt i mot. Når det blir helt tydelig at denne type oppførsel og holdningene som ligger bak er uakseptable, får dårlige holdninger brakk jord å vokse i, og det blir lettere å føle seg trygg i bygda eller byen man bor i.

De av oss som tilhører minoriteten har antenner på alt det folk sier om oss. Vi kartlegger omgivelsene våre for å være helt sikre på hvor alle står. I år har disse antenne tatt inn mye. Siden massakren på den skeive nattklubben i Orlando i fjor der folk som oss ble drept, til jakten på homofile i Tsjetsjenia og Indonesia nå i vår og til nynazister som vil demonstrere mot oss til sommeren. <ev. lokalt eksempel på hatefulle ytringer>. Som minoritet plukker antennene våre opp alt dette, fordi vi vet at det hatet som rammer dem er det samme som kan ramme oss. Skal vi få en motvekt trenger vi noe positivt å plukke opp også.

Å skape et trygt lokalsamfunn, en arbeidsplass der folk kan være hele seg på jobb eller barn som er trygge på at foreldre vil støtte dem uansett krever at vi gjør noe aktivt. Det krever at vi sier ifra at vi ønsker et mangfold, at vi tenker gjennom at vitsene våre kan såre andre selv om de ikke var ment sånn. Det er ingen som har fortalt den 57 år gamle kvinnen at hun betyr like mye uansett hvem hjertet hennes banker for. Skal du si det til henne? Hver grunn til å la være å gå i parader er en grunn til å delta. Hver eneste grunn til å tie er en grunn til å si ifra.